আজ ২৩ জুন। ১৭৫৭ সালের এই দিনের কথা কি আমরা মনে রাখি! সেদিন হারিয়েছিলাম স্বাধীনতা। কেন সাধীনতা হারাতে হয়েছিল একটি জাতিকে? স্বাধীনতা হারানোর জন্য দায়ী ছিলেন কারা! দায়ী, গুটি কয়েক লোভী, মুনাফেক, বিশ্বাসঘাতক। তারা ছিলেন তৎকালীন নবাবী আমলের সরকারি চাকুরে। গুরুত্বপূর্ণ পদের কয়েকজন ব্যক্তির লোভ লালসা, মুনাফেকি ও বিশ্বাসঘাতকতা একটি জাতিকে ঠেলে দিয়েছিল বৃটিশদের পরাধীনতায়। স্বাধীনতার সূর্য ডুবেছিল পলাশিতে। পতন হয়েছিল বাংলার স্বাধীন নবাব সিরাজুদ্দৌলার। পরবর্তিতে ইংরেজদের লেখা ইতিহাসে সিরাজুদ্দৌলার চরিত্র হননেরও অপচেষ্টা কম হয়নি। তারপরও মানুষের মনে সিরাজুদ্দৌলাকে জায়গা দিয়েছে স্বাধীনতা রক্ষায় সংগ্রামী একজন মহানায়ক হিসাবে।